SELETUSKIRI

Narva Linnaarhiivi põhimääruse 

eelnõu juurde
01. jaanuarist 2012. a jõustus uus arhiiviseadus, mis tõi endaga kaasa muudatusi seaduse reguleerimisalas, põhimõistetes ja arhiivinduse põhiprotsessides (järelevalve, hindamine, üleandmine, säilitamine, juurdepääsu tagamine).
Uue arhiiviseaduse peamine eesmärk on luua parimad õiguslikud tingimused digitaalse dokumendihalduse edendamiseks ning arhiivitöö efektiivsuse tõstmiseks vastavalt infotehnoloogia ja dokumendihalduse valdkonnis asetleidnud muudatustele.
Nimetatud eesmärgid ja saavutused tingivad mitmeid arhiivinduslikke ümberkorraldusi, millest võib olulisematena nimetada vajadust lühendada digitaalarhivaalide üleandmise tähtaega, teabe väärtuse hindamist dokumendi elutsükli alguspunktis ning nõustamise ja kontrollifunktsiooni ulatuse ja protseduuride täpsustamist.

Võrreldes eelmise seadusega on uues arhiiviseaduses loobutud Rahvusarhiivi organisatsioonilise ülesehituse detailsest esitamisest ja muude arhiivitöö spetsiifikasse kuuluvate tegevuste kirjeldamisest. Tähelepanuväärse täpsustuse teeb seadus ka arhiivinduse põhiterminites.
Uus seadus keskendub rohkem avalikule sektorile ning puudutab teiste sektorite asutusi ja isikuid niivõrd, kuivõrd nad täidavad avalikke ülesandeid. Nii ei tee seadus ettekirjutusi eraarhiivindusele, mille korraldamiseks piisab üldistest majandustegevuse reeglitest. Samuti ei reguleerita arhivaari kutset. Linnaarhiivi teenistujate kvalifikatsiooninõuded sätestab avaliku teenistuse seadus.

